સમગ્ર વિશ્ર્વમાં ક્રિકેટનું આગવું સ્થાન અને એક અલગ જ રોમાંચ જોવા મળે છે ત્યારે જે સમયે ભારત અને પાકિસ્તાન વચ્ચે મેચની વાત આવે તો બંને દેશોનાં ક્રિકેટ રસિકોમાં એક અનેરો ઉત્સાહ નજરે પડતો હોય છે ત્યારે એશિયાકપની યજમાની પાકિસ્તાન કરતું હોવાનું સામે આવતાની સાથે જ ભારતીય ક્રિકેટ ટીમે ટુર્નામેન્ટમાં ભાગ ન લેવાનું જાહેર કર્યું હતું પરંતુ બીસીસીઆઈનાં નવા પ્રમુખ અને ભારતીય ક્રિકેટ ટીમનાં ભૂતપૂર્વ સુકાની સૌરવ ગાંગુલીએ એશિયાકપ ટુર્નામેન્ટ દુબઈમાં રમાવવાની જાહેરાત કરી હતી અને જણાવ્યું હતું કે, સપ્ટેમ્બર માસમાં એશિયાકપ ટુર્નામેન્ટ યોજાશે જેમાં ભારત અને પાકિસ્તાનની ટીમ રમશે.